
**

**Referat fra digitalt styremøte 6.mars 2024**

**Sted:** Teams.

Til stede: Tanja Alme, Anne Britt Hauge, Linda Falch-Koslung, Åshild Knatten, Anett Skorpen Tarberg, Fredrik Von Löwensprung Eiesland og Jannicke Rabben.

Ikke til stede: Veronje Ingebrigtsen.

Saksliste:

|  |  |  |  |
| --- | --- | --- | --- |
| **Nr.** | **Saksliste** | **Vedtak/beslutning** | **Ansvarlig/frist** |
| 1 | Godkjenning av saksliste | Godkjent uten anmerkning | Alle |
| 2 | Landskonferanse 2025 | -*Gjennomgang fremdriftsplan:*  Rask gjennomgang av fremdriftsplan og status p.t. Vi vil gjennomgå denne på hvert møte frem mot konferansen.  -*Gjennomgang budsjett:*  Sted for konferansen er nå avgjort; Quality Edward Grieg. Dette ga en stor besparelse sammenlignet med Grieg-hallen. Vi følger opp i neste møte hvorvidt vi skal ha et trykket programhefte, eller gå over til mer digitale løsninger. Tanja og Åshild får mandat av styret til endelig godkjenning av budsjett.  -*Godkjenning bilde og tittel:*  Lokalkomitéen har valgt en kunstner og bilde. Kunstner er Miriam Haukebo.  Hovedstyret godkjenner bildet, foreslått tittel på konferansen er blitt diskutert. Det er kommet flere forslag fra hovedstyret som lokakomiteen må diskutere videre. Tanja sender en tilbakemelding til lokalkomitéen. | Tanja/Alle |
| 3 | Tidsskrift | Innholdet i neste tidsskrift er klart og skal utformes i samarbeid med grafiker. Ikke helt avklart når dette vil være klart for utsendelse. | Redaktør og redaksjonsutvalget |
| 4 | Lokallag-lokallagsledersamling 2024 | Ikke behandlet. Behandles på neste styremøte. |  |
| 5 | Den internasjonale kreftsykepleierdagen | Ikke behandlet |  |
| 6 | Diverse høringssvar og offentlige dokumenter | [Nasjonal veileder om begrensning av livsforlengende behandling (revidert utkast).](https://www.helsedirektoratet.no/horinger/begrensning-av-livsforlengende-behandling) (Frist 30 mai, frist 25 april NSF)  Innspill til denne ble diskutert, og Tanja/Linda vil skrive en uttalelse. Det er ønskelig at alle i styret leser igjennom og sender svar til Tanja på e-post med enten «Ingen innspill» eller eventuelle innspill man har. Frist innen utløpet av uka etter påske.  Det vil komme en forespørsel om uttalelse til Nasjonal helse- og samhandlingsplan. For at vi skal være forberedt til å gi en uttalelse bes alle om å lese igjennom sammendraget til denne. | Tanja og Linda/Alle |
| 7 | EONS- samarbeid om webinar | Tanja sender et foreløpig svar. Saken tas opp på neste styremøte. | Tanja/Alle |
| 8 | Samarbeid med Kreftforeningen | Tanja orienterte om samarbeidsmøter med Kreftforeningen. Har hatt en gjensidig utveksling om hva man arbeider med og eventuelt kan samarbeide om. Enige om et formelt samarbeid hvor man gjennomfører minimum 2 møter i året. Også hatt et eget Teams-møte om kreftkoordinatorstillingene, samt oppfølging av pakkeforløp hjem.  Styret ble enige om at vi må holde trykket oppe ifht pakkeforløp hjem, og vurderer en ny kartlegging. Følges opp som egen sak i neste styremøte. | Tanja/Alle |
| 9 | Samarbeid med pasientforeninger | Ikke behandlet. Behandles på neste styremøte. |  |
| 10 | Podcast faggruppen 40 år | Ikke behandlet. Behandles på neste styremøte. |  |
| 11 | Planlegging av neste styremøte | Dato for neste møte er endret til 6. og 7. juni. Møtet vil være fysisk i Bergen, på konferansehotellet. Jannicke er i London, så vara, Fredrik, innkalles til møtet. | Alle |
| 12 | Konferanser 2024 | Linda og Jannicke ønsker å delta på EONS, og melder seg på denne. |  |
| 13 | Eventuelt | Ingen saker tas opp til eventuelt. |  |

Møtet ble etterfulgt av felles Teams-møte med hovedstyret og lokallagsstyrene med innlegg og dialog om etisk refleksjon.